Terengganu

Terengganu Darul Iman (Jawi: ترڠݢانو دار الإيمان) tauka nama pandak iya Terengganu (sebut Melayu Terengganu: Tranung, Kelantan-Pattani: Ganu) nya siti negeri dalam Malaysia. Terengganu bepalan ba Pantai Timur Semenanjung Malaysia. Indu nengeri negeri tu Kuala Terengganu. Asal nama Bisi sekeda teori bekaul asal nama "Terengganu". Siti ari teori nerangka penatai nama negeri tu ari leka jaku terang ganu, Jaku Melayu ungkup 'terang endaraja'. Cherita ke bukai, dipadahka asal iya ditusui Sultan Terengganu, Baginda Omar, madahka bisi raban pengasu ari Pahang tama lalu ngasu ba alai ke diatu di selatan Terengganu. Siku ari pengasu tetemuka taring jelu ba atas tanah. Kaban iya nanyaka ari jelu ni ngeli nya. Pengasu ti ditanya tadi, mina nyaut taring anu (Jaku Melayu: 'taring sanu'). Raban nya udah nya pulai ke Pahang mai jelu siga, bulu enggau kayu cendana ti kaya, ti ngasuh orang ke berimbai pendiau enggau sida tekenyit ati. Sida nanya bala pemburu ari ni penatai pengaya sida, lalu sida nyaut, ari menua taring anu, ti udah nya berubah nyadi Terengganu. Terengganu kala dikumbai Siam enggau nama Trangkanu (Thai: ตรังกานู) lebuh menua nya baruh pengaruh sida. Orang Terengganu suah nyebut nama negeri sida Tranung tauka Ganu enggau penekan ba urup G. Kereban sanding